Lingua Uveana
Lingua Uveana, vel Wallisiana, est lingua Polynesia praecipue in usu in Uvea (etiam Insula Wallis appellata). Haec lingua, pars rami linguarum Samoicarum, etiam Uveana Orientalis appellatur ad eam a lingua Uveana Occidentali distinguendam, quae Ouvéa in Insulis Fidelitatis prope Novam Caledoniam inter Disiunctas Polynesiae Occidentalis insulas adhibetur. Secundum traditionem a maioribus traditam, colonia ad Ouvéa (Occidentalem) ab Uvea (Orientali) antiquitate deducta est.